

**MINISTERUL SĂNĂTĂŢII**

 **DIRECŢIA GENERALĂ ASISTENŢĂ MEDICALĂ**

 **SE APROBĂ,**

 **p. MINISTRUL SĂNĂTĂŢII**

**SECRETAR DE STAT**

**Cătălin VIȘEAN**

 **R E F E R A T D E A P R O B A R E**

În conformitate cu prevederile art.41 alin.(1) din Legea nr.95/2006 privind reforma în domeniul sănătăţii, republicată, cu modificările şi completările ulterioare, pentru situaţii speciale cu implicaţii asupra sănătăţii publice se constituie rezerva Ministerului Sănătăţii, care cuprinde medicamente, seruri, vaccinuri, dezinfectante, insecticide, dispozitive medicale şi alte materiale specifice, iar la nivelul direcţiilor de sănătate publică judeţene şi a municipiului Bucureşti, rezerva antiepidemică.

Ținând cont de prevederile alin. (2) al aceluiaşi articol, medicamentele, serurile, vaccinurile, dezinfectantele, insecticidele, materialele sanitare, produsele tehnico-medicale, consumabilele şi alte materiale specifice cuprinse în rezerva pentru situaţii speciale, începând cu 1 septembrie 2007, constituie rezerva Ministerului Sănătăţii.

Conform prevederilor art. 3 din Ordinul nr.1033/2011 pentru aprobarea Normelor metodologice de constituire, păstrare şi utilizare a Rezervei Ministerului Sănătăţii şi a Nomenclatorului de medicamente, seruri, vaccinuri, dezinfectante, insecticide, dispozitive medicale şi alte materiale specifice, cu modificările și completările ulterioare: „Rezerva Ministerului Sănătăţii, denumită în continuare Rezerva, este destinată asigurării intervenţiilor medicale în situaţii în care se realizează un cumul neobişnuit de cazuri şi situaţii de urgenţă colectivă cu impact asupra sănătăţii publice.”

Ca urmare a adresei nr. 1/2022 a Direcției generale de control financiar din cadrul Ministerului Finanțelor, înregistrată la Ministerul Sănătății cu nr. DGAM 141/12.01.2023, cu privire la unele aspecte constatate privind aplicarea art.41 din Legea nr.95/2006 privind reforma în domeniul sănătății, republicată, cu modificările și completările ulterioare, în care se solicită dispunerea măsurilor necesare pentru reglementarea, actualizarea prevederilor Ordinului ministrului sănătății nr. 1033/2011 pentru aprobarea Normelor metodologice de constituire, păstrare şi utilizare a Rezervei Ministerului Sănătăţii şi a Nomenclatorului de medicamente, seruri, vaccinuri, dezinfectante, insecticide, dispozitive medicale şi alte materiale specifice, cu modificările ulterioare, este necesară modificarea art. 4 astfel:

 **“**Rezerva este cuprinsă în bugetul Ministerului Sănătăţii, la titlul "Bunuri şi servicii", având sursa de finanţare din bugetul de stat”

Având în vedere existența unor cazuri de botulism, precum și a unor situații în care au existat persoane rănite de animale confirmate sau suspecte de rabie, care au necesitat tratament specific de imunizare pasivă, pentru a veni în sprijinul acestora, în situația în care acesta nu este disponibil în unitățile sanitare, este necesară achiziționarea acestuia în Rezerva Ministerului Sănătății.

În acest context se impune completarea Anexei nr. 2 la Ordinul ministrului sănătății nr. 1033/2011 pentru aprobarea Normelor metodologice de constituire, păstrare şi utilizare a Rezervei Ministerului Sănătăţii şi a Nomenclatorului de medicamente, seruri, vaccinuri, dezinfectante, insecticide, dispozitive medicale şi alte materiale specifice, cu modificările și completările ulterioare, astfel:

“

|  |  |  |  |
| --- | --- | --- | --- |
| **Nr. Crt.** | **Denumirea produselor sau a grupelor de produse** | **Unitatea de măsură, forma farmaceutică, concentraţia, ambalajul** | **Cantitatea necesară** |
| **…** |  |  |  |
| 1661 | IMUNOGLOBULINĂANTI-RABICĂ UMANĂ | ml, sol. inj., 150 UI/ml, flacon;  | 150 |
| 1662 | ANTITOXINA BOTULINICA ABE | ml, sol. inj., 500 UI+500 UI+100 UI /ml,Cutie cu 1 fiola x 10 ml sol. inj. | 100 |

“

În vederea pregătirii demersurilor precizate mai sus, Direcţia generală asistenţă medicală, a elaborat proiectul alăturat de ordin privind modificarea și completarea Ordinului ministrului sănătăţii nr.1033/2011 pentru aprobarea Normelor metodologice de constituire, păstrare şi utilizare a Rezervei Ministerului Sănătăţii şi a Nomenclatorului de medicamente, seruri, vaccinuri, dezinfectante, insecticide, dispozitive medicale şi alte materiale specifice, pe care, dacă sunteţi de acord, vă rugăm să binevoiţi a-l aproba învederea *publicării pe pagina web a Ministerului Sănătății, la secțiunea TRANSPARENȚĂ DECIZIONALĂ*.

Cu deosebită consideraţie,

**DIRECTOR GENERAL,**

**Dr. Costin Iliuță**